નવી દિલ્હીઃ બિહારમાં ચૂંટણી આચારસંહિતા લાગુ પડ્યા બાદ કોંગ્રેસ, રાજદ અને જદયુએ રેડિયો પર વડા પ્રધાન નરેન્દ્ર મોદીના ‘મન કી બાત’ કાર્યક્રમ સામે વાંધો ઉઠાવ્યો છે. ત્રણેય પક્ષે ચૂંટણી પંચને મળવાનો સમય માગ્યો છે. તેમણે વડા પ્રધાનના આ રેડિયો કાર્યક્રમ પર પ્રતિબંધ મુકાવવાની તૈયારી કરી છે. વાસ્તવમાં ત્રણેય પક્ષની માગણી છે કે બિહાર ચૂંટણી સુધી મોદીના ‘મન કી બાત’ અને દૂરદર્શન સહિત અન્ય ચેનલ પર આ પ્રકારના કાર્યક્રમોના પ્રસારણ પર પ્રતિબંધ મૂકવામાં આવે.